wickkiey/tamil-wikipedia-chunked huggingface dataset:
# சங்கல்தன் சுரங்க இருப்புப்பாதை

## பின்னணி மற்றும் சவால்கள்

இந்திய ரயில்வேயின் துணை நிறுவனமான கொங்கன் ரயில்வே நிறுவனம், இதன் உதம்பூர் - சிறிநகர் - பாரமுல்லா தொடருந்து இணைப்புத் திட்டத்தின் ஒரு பகுதியாக இந்த சுரங்கப்பாதையினை நிறுவியது. சுரங்கப்பாதை மோசமான புவியியலின் அடுக்கு வழியாகச் செல்கிறது. இது முரி உருவாக்கம் கொண்டது. துரப்பணம் மற்றும் குண்டுவெடிப்பு முறையைப் பயன்படுத்தி சுரங்கம் தோண்டும் பணி மேற்கொள்ளப்பட்டது. கட்டுமான கட்டடப் பணிகள் சுரங்கப்பாதை சரிவு பாதிக்கப்பட்டது.
# சங்கல்தன் சுரங்க இருப்புப்பாதை

## மேலும் பார்க்கவும்

- ஜம்மு-பாரமுல்லா இருப்புப் பாதை
- பிர் பாஞ்சால் சுரங்க இருப்புப் பாதை
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

**தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்** (*National Institute of Pharmaceutical Education and Research, Hajipur*) என்பது இந்தியாவின் பீகார் மாநிலம் ஹாஜிப்பூரில் அமைந்துள்ள ஒரு பொது மருந்து கல்வி மற்றும் ஆராய்ச்சி பல்கலைக்கழகம் ஆகும். இந்நிறுவனம் 2007ஆம் ஆண்டு நிறுவப்பட்டது. இது இந்தியாவின் இரசாயனங்கள் மற்றும் உரங்கள் அமைச்சகத்தின் கீழ் உள்ள ஏழு தேசிய மருந்துக் கல்வி மற்றும் ஆராய்ச்சி நிறுவனங்களில் ஒன்றாகும். இந்த நிறுவனம் மருந்து அறிவியலில் முதுநிலை பட்டப்படிப்பை வழங்குகிறது. இரசாயனங்கள் மற்றும் உரங்கள் அமைச்சகத்தின் கீழ் உள்ள பிற ஆய்வு நிறுவனங்களைப் போலவே, இதுவும் தேசிய முக்கியத்துவம் வாய்ந்த நிறுவனம் ஆகும்.
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## வரலாறு

இந்த நிறுவனம் நவம்பர் 2007 முதல் செயல்படத் தொடங்கியது. முன்னாள் மத்திய அமைச்சர் இராம் விலாசு பாசுவான் மற்றும் இயக்குநர் மருத்துவர் பிரதீப் தாசு ஆகியோரால் திறந்து வைக்கப்பட்டது. அக்டோபர், 2018 வரை இந்த நிறுவனம் இராஜேந்திரா நினைவு மருத்துவ அறிவியல்-பாட்னாவின் வழிகாட்டுதலின் கீழ் செயல்பட்டது. பிரதீப் தாசு தேசிய மருந்தியல் கல்வி மற்றும் ஆராய்ச்சி நிறுவனம்-ஹாஜிப்பூரின் திட்ட இயக்குநராக இருந்தார்.
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## அமைப்பு மற்றும் நிர்வாகம்

### ஆளுகை

தேசிய மருந்தியல் கல்வி மற்றும் ஆராய்ச்சி-கொல்கத்தாவின் இயக்குநர் மருத்துவர் வி. இரவிச்சந்திரன் தேசிய மருந்தியல் கல்வி மற்றும் ஆராய்ச்சி நிறுவனம்-ஹாஜிப்பூரின் இயக்குநராகவும் (கூடுதல் பொறுப்பு) உள்ளார். ஜனவரி, 2020 முதல் இவர் இந்த கூடுதல் பொறுப்பை ஏற்றுக்கொண்டார். தேசிய மருந்தியல் கல்வி மற்றும் ஆராய்ச்சி நிறுவனம்-ஹாஜிபூரில் தற்போது 9 கல்விப் புலங்கள் மற்றும் 4 ஆசிரியர் அல்லாத பணியாளர்களுடன் செயல்படுகிறது.
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## அமைப்பு மற்றும் நிர்வாகம்

### **மருந்தியல் மற்றும் நச்சுயியல்**

இத்துறை 2018 முதல் செயல்படத் தொடங்கியது. விலங்குகள் இல்ல வசதியுடன் கூடிய ஆய்வகத்தை இத்துறை முழுமையாக உருவாக்கியுள்ளது.
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## அமைப்பு மற்றும் நிர்வாகம்

### **உயிர்த்தொழில்நுட்பவியல் துறை**

இத்துறை 2007 முதல் செயல்படத் தொடங்கியது. இது ஏற்கனவே 10 முனைவர் பட்ட வசதியினைக் கொண்ட துறையாகும்.
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## அமைப்பு மற்றும் நிர்வாகம்

### **மருந்தியல் பயிற்சி துறை**

இது 2007 முதல் செயல்படத் தொடங்கியது. மருத்துவ மற்றும் பயன்பாட்டு மருந்தகத்திற்கான முக்கிய மருத்துவமனைகளுடன் இத்துறை இணைந்துள்ளது.
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## கல்விப்புலம்

### மாணவர் சேர்க்கை

ஒவ்வொரு ஆண்டும் சூன் மற்றும் சூலை மாதங்களில் தேசிய மருந்தியல் கல்வி மற்றும் ஆராய்ச்சி நிறுவனம் எம். எசு (மருந்தியல்)/ முதுநிலை மருந்தியல் மற்றும் முனைவர் பட்ட சேர்க்கைக்கான தேசிய அளவிலான நுழைவுத் தேர்வுகளை நடத்துகிறது. தனிப்பட்ட நேர்காணல் மூலமும் விண்ணப்பதாரர்கள் தகுதி சோதிக்கப்பட்டு சேர்க்கை வழங்கப்படுகிறது. பொறியியல் பட்டதாரி திறன் தேர்வு அல்லது பட்டதாரி மருந்தியல் விருப்பத் தேர்வில் பொருத்தமான பாடப் பகுதியில் தகுதி பெற்றிருப்பவர்களுக்கு 4 பருவ 2 ஆண்டுகள் எம். எஸ். முதுநிலைப் பட்டப்படிப்பில் சேர அனுமதி வழங்கப்படுகிறது.
# தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## வசதிகள்

வளாகத்தினுள் தனித்தனி ஆடவர் மற்றும் பெண்கள் விடுதி வசதி உள்ளது. தேவையின் அடிப்படையில் வளாகத்திற்கு வெளியே வாடகை விடுதி வசதியும் உள்ளது. அனைத்து விடுதிகளிலும் 24 மணி நேர மின்னாக்கி வசதியுடன் கூடிய பாதுகாவலர்கள் உள்ளனர். போக்குவரத்து மற்றும் இணைய வசதி நாள் முழுவதும் கிடைக்கும். உணவகம் மாணவர்களால் நிர்வகிக்கப்படுகிறது.
# ஐக்கிய உருசியா கட்சி

**ஐக்கிய உருசியா கட்சி** (**United Russia**) உருசியாவின் பெரிய அரசியல் கட்சியாகும். 1 டிசம்பர் 2001-ஆம் ஆண்டில் ஐக்கிய கட்சி மற்றும் அனைத்து உருசிய தந்தையர் நாடு கட்சிகள் இணைக்கப்பட்டு, ஐக்கிய உருசியக் கட்சி நிறுவப்பட்டது. இக்கட்சியே 2007-ஆம் ஆண்டு முதல் ருசியாவை ஆண்டு கொண்டிருக்கிறது. தற்போதைய உருசிய நாடாளுமன்றத்தின் கீழவையின் (மக்களவை) 450 இடங்களில், இக்கட்சி 325 இடங்களை (72.44%) வென்று விளாதிமிர் பூட்டின் தலைமையில் ஆட்சியை தக்கவைத்துள்ளது.  
தற்போது இக்கட்சியின் தலைவராக திமீத்ரி மெத்வேதெவ்வும், பொதுச்செயலராக ஆண்ட்ரே துர்ச்சக்கும், கட்சியின் நாடாளுமன்றக் குழுத் தலைவராக செர்ஜி நெவெரோவ் உள்ளனர்.
# ஐக்கிய உருசியா கட்சி

## கட்சியின் தலைவர்கள்

| № | தலைவர் | படம் | பதவியேற்ற நாள் | பதவி விலகிய நாள் |
| --- | --- | --- | --- | --- |
| } |  |  |  |  |
|1 டிசம்பர் 2001
|27 நவம்பர் 2004
|-
!1
|போரிஸ் கிரிஸ்லோவ்
|27 நவம்பர் 2004
|7 மே 2008
|-
!2
|விளாதிமிர் பூட்டின்
|7 மே 2008
|26 மே 2012
|-
!3
|திமீத்ரி மெத்வேதெவ்
|26 மே 2012
|பதவியில் உள்ளவர்
|}
# ஐக்கிய உருசியா கட்சி

## தேர்தல் முடிவுகள்

### உருசிய அதிபர் தேர்தல்

| தேர்தல் | வேட்பாளர்கள் | முதல் சுற்று | இரண்டாம் சுற்று | தேர்தல் முடிவு |
| --- | --- | --- | --- | --- |
# ஐக்கிய உருசியா கட்சி

## தேர்தல் முடிவுகள்

### உருசிய நாடாளுமன்றத் தேர்தல்

| தேர்தல் | பிரதம அமைச்சர் | வாக்குகள் | % | இடங்கள் | +/– | தரவரிசை | அரசு |
| --- | --- | --- | --- | --- | --- | --- | --- |
# ஐக்கிய உருசியா கட்சி

## தற்போதைய நிலை

### உருசிய நாடாளுமன்றத்தில் ஐக்கிய உருசியக் கட்சியின் நிலை

- உருசியா நாடாளுமன்றத்தின் கீழவை 450 இடங்கள் கொண்டுள்ளது. அதில் ஆட்சி அமைக்க தேவையான பெரும்பான்மையான இடங்களை ஐக்கிய உருசியக் கட்சி பெற்றுள்ளது. It heads all five
- நாடாளுமன்றத்தின் மேலவை எனப்படும் உருசியக் கூட்டமைப்புக் குழுவின் ஐக்கிய உருசியக் கட்சி பெரும்பான்மை இடகளை பெற்றுள்ளது.
# ஐக்கிய உருசியா கட்சி

## தற்போதைய நிலை

### கட்சி உறுப்பினர்கள்

2013-ஆம் ஆண்டில் ஐக்கிய உருசியக் கட்சியில் 2 மில்லியன் பேர் உறுப்பின்ர்கள் உள்ளதாக கூறுகின்றனர். 30% உருசிய மகக்ள் ஐக்கிய உருசியக் கட்சிக்கு விசுவாசமாக இருப்பதாகவும் கூறுகின்றனர்.
# ஐக்கிய உருசியா கட்சி

## கட்சி அமைப்பு

(நடுவில் நிற்பவர்) நாள், 15 ஏப்ரல் 2008]]  
ஏப்ரல் 2008-ஆம் ஆண்டு முதல் ஐக்கிய உருசியக் கட்சி, உயர்மட்டக் குழுவின் தலைவரின் கீழ் செயல்படுகிறது. இக்கட்சியின் பொதுக் குழு 152 உறுப்பினர்களைக் கொண்டது. பொதுச் செயலாளர் தலைமையில் 23 பேர் கொண்ட செயற்குழு செயல்படுகிறது.  
20 செப்டம்டம்பர் 2005 அன்று உருசியாவில் இக்கட்சியின் 2,600 கிளைகளும் மற்றும் 29,856 உள்ளூர் அலுவலகங்களும் இருந்தது.
# லுட்விக் மோண்ட்

**லுட்விக் மோண்ட்** (Ludwig Mond) (7 மார்ச் 1839 - 11 டிசம்பர் 1909 ) என்பவர் செருமனியில் பிறந்த வேதியியலாளர் மற்றும் தொழிலதிபர் ஆவார். இவர் பின்னாளில் பிரித்தானிய குடியுரிமையைப் பெற்றார். உலோக கார்போனைல்கள் எனப்படும் ஒரு முக்கியமான, முன்னர் அறியப்படாத, சேர்மங்களின் வகையைக் கண்டுபிடித்தார்.
# லுட்விக் மோண்ட்

## கல்வி மற்றும் தொழில்

லுட்விக் மோண்ட் ஜெர்மனியின் காசெல் என்ற இடத்தில் ஒரு யூதக் குடும்பத்தில் பிறந்தார். இவரது பெற்றோர் மேயர் பார் (மோரிட்ஸ்) மோண்ட் மற்றும் என்றிட்டா லெவின்சோன் ஆவர். இவரது சொந்த ஊரில் உள்ள பள்ளிகளில் படித்த பிறகு, இவர் ஹெர்மன் கோல்பேவின் கீழ் மார்பர்க் பல்கலைக்கழகத்திலும், இராபர்ட் பன்சனின் கீழ் ஐடல்பெர்க் பல்கலைக்கழகத்திலும் வேதியியல் படித்தார். ஆனால், இவர் ஒருபோதும் பட்டம் பெறவில்லை. பின்னர் இவர் ஜெர்மனி மற்றும் நெதர்லாந்தில் உள்ள தொழிற்சாலைகளில் பணிபுரிந்தார். 1862 ஆம் ஆண்டில் விட்னஸில் உள்ள ஜான் ஹட்சின்சன் & கோ தொழிற்சாலையில் வேலை செய்ய இங்கிலாந்துக்கு வந்தார். அவர் 1864 முதல் 1867 வரை பி. இசுமித்சு & டி வோல்ப் நிறுவனத்தில் உட்ரெச்ட்டில் பணிபுரிந்தார். பின்னர் வைடென்சுக்குத் திரும்பினார். இங்கே இவர் ஜான் ஹட்சின்சனுடன் ஒரு கூட்டாண்மையை உருவாக்கினார். சோடா சாம்பல் தயாரிக்கப் பயன்படுத்தப்படும் லெப்லாங்க் செயல்முறையின் துணை தயாரிப்புகளில் இருந்து கந்தகத்தை மீட்டெடுக்க ஒரு முறையை உருவாக்கினார்.  
1872 ஆம் ஆண்டில் சோடா சாம்பலைத் தயாரிப்பதற்கான அம்மோனியா-சோடா அல்லது சால்வே செயல்முறையை உருவாக்கியபெல்ஜிய தொழிலதிபர் எர்னஸ்ட் சால்வேயுடன் தொடர்பு கொண்டார். அடுத்த ஆண்டு இவர் தொழிலதிபர் ஜான் பிரன்னருடன் கூட்டு சேர்ந்து இந்த செயல்முறையை வணிக ரீதியாக நம்பகத்தன்மைக்கு கொண்டு வர வேலை செய்தார். நார்த்விச்சின் வின்னிங்டனில் ஒரு தொழிற்சாலையை உருவாக்கி ப்ரன்னர் மாண்ட் &amp;amp; கம்பெனியின் வணிகத்தை அவர்கள் நிறுவினர். பெருமளவு உற்பத்தியை கடினமாக்கிய செயல்பாட்டில் உள்ள சில சிக்கல்களை மாண்ட் தீர்த்தார். மேலும், 1880 வாக்கில் இவர் அதை வணிக ரீதியாக நல்ல செயல்முறையாக மாற்றினார். 20 ஆண்டுகளுக்குள், இந்த வணிகம் உலகின் மிகப்பெரிய சோடா சாம்பல் உற்பத்தியாளராக மாறியது.  
மோண்ட் புதிய வேதியியல் செயல்முறைகளை தொடர்ந்து ஆராய்ச்சி செய்தார். இவர் முன்னர் அறியப்படாத நிக்கல் கார்போனைலைக் கண்டுபிடித்தார். இச்சேர்மமானது உலோக கார்பனைல் சேர்மங்களின் வகைப்பாட்டில் முதன்முதலில் கண்டுபிடிக்கப்பட்ட சேர்மமாகும். இது மோண்ட் செயல்முறை மூலம் அதன் தாதுக்களிலிருந்து தூய நிக்கலை உற்பத்தி செய்ய எளிதில் சிதைக்கப்படலாம் . இதைப் பயன்படுத்திக் கொள்ள மோண்ட் நிக்கல் நிறுவனத்தை நிறுவினார். கனடாவில் உள்ள நிக்கல் சுரங்கங்களில் இருந்து தாதுக்கள் அங்கு பூர்வாங்க செறிவூட்டல் கொடுக்கப்பட்டது, பின்னர் இறுதி சுத்திகரிப்புக்காக வேல்ஸின் ஸ்வான்சீக்கு அருகிலுள்ள கிளைடாச்சில் உள்ள மோண்டின் படைப்புகளுக்கு அனுப்பப்பட்டது.  
இவர் தனது காலத்தின் முதல் தொழிலதிபர்களில் ஒருவர் ஆவார். இவர் தனது ஊழியர்களுக்கு ஊதியத்துடன் கூடிய விடுமுறை மற்றும் வேறு யாரும் அதுவரை அளித்திராத சில பயன்களையும் வழங்கினார்.
# லுட்விக் மோண்ட்

## மரியாதைகள் மற்றும் நன்மைகள்

மோண்ட் அறிவியல் சங்கங்களை ஆதரித்தார், மேலும் ஹென்றி ரோஸ்கோவுடன் இணைந்து *ஸ்மார் லங்காஷயர் கெமிக்கல் சொசைட்டியை* நாடு தழுவிய வேதித்தொழில் சங்கமாக விரிவுபடுத்த உதவினார். இவர் 1888 ஆம் ஆண்டில் இச்சங்கத்திற்குத் தலைவராக தேர்ந்தெடுக்கப்பட்டார். இவர் 1891 ஆம் ஆண்டில் அரச கழகத்திற்கு தேர்ந்தெடுக்கப்பட்டார். வெளிநாடுகளில், இவர் *ஜெர்மன் கெமிக்கல் சொசைட்டி*, *நேபிள்ஸின் சொசைட்டா ரியல்* மற்றும் *பிரஷ்ஷியன் அகேடெமி டெர் விசென்ஸ்சாப்டென்* ஆகியவற்றின் உறுப்பினராகத் தேர்ந்தெடுக்கப்பட்டார். இவர் படுவா பல்கலைக்கழகம், ஐடெல்பர்க் பல்கலைக்கழகம், மான்செஸ்டர் பல்கலைக்கழகம் மற்றும் ஆக்சுபோர்டு பல்கலைக்கழகம் ஆகியவை கௌரவ முனைவர் பட்டத்தை வழங்கின.  
இவர் அரச கழகம், இத்தாலிய அகாடெமியா டீ லின்சி மற்றும் பிரிட்டனின் இராயல் நிறுவனம் உள்ளிட்ட பல அறிவியல் நிறுவனங்களுக்கு பயனாளியாக இருந்தார். இவர் தனது உயிலில் தனது உடைமைகளை காசெல் நகரத்திற்கும் பல யூதத் தொண்டு நிறுவனங்களுக்கும் தனது உடைமைகளை விட்டுச் சென்றார். இவரது பிற்காலங்களில் தன்னிடமிருந்த மிகச்சிறந்த ஓவியங்களின் தொகுப்பை உருவாக்கினார். மேலும், இவற்றின் பெரும்பகுதியை இலண்டனில் உள்ள தேசிய அருங்காட்சியத்திற்கு விட்டுச் சென்றார். அவரது மனைவி லண்டனில் உள்ள கிங்ஸ் கல்லூரிக்கு ஜெர்மன் இலக்கியம் தொடர்பான ஒரு பெரிய தொகுப்பை விட்டுச் சென்றார்.  
வேதியியலுக்கான வேந்திய சங்கம் இவரை கௌரவிக்கும் வகையில் லுட்விக் மோண்ட் விருதை வழங்குகிறது . எட்வார்ட் லாந்தேரி (1912) வடிவமைத்த இவரது சிலை, வின்னிங்டனில் உள்ள முன்னாள் புரூனர் மாண்ட் அலுவலகத்தின் முன் நிற்கிறது. அதைச் சுற்றிலும் ப்ரன்னரின் சிலை உள்ளது .
# லுட்விக் மோண்ட்

## குடும்பம் மற்றும் தனிப்பட்ட வாழ்க்கை

அக்டோபர் 1866 ஆம் ஆண்டில், மோண்ட் தனது உறவினரான ஃப்ரிடா லோவென்டலை (1847-1923) தனது சொந்த நகரமான கொலோனில் மணந்தார். இவர்கள் திருமணத்திற்குப் பிறகு இங்கிலாந்து சென்றனர். இவர்களுக்கு இராபர்ட் மற்றும் ஆல்ஃபிரட் ஆகிய இரண்டு மகன்கள் இருந்தனர். 1880 ஆம் ஆண்டில் இவர் பிரித்தானிய குடியுரிமை பெற்றார். இவர் தனது தொழிலை நிறுவும் போ் ஆது குடும்பம் வின்னிங்டனில் வசித்து வந்தது. 1884 ஆம் ஆண்டில் இவர்கள் இலண்டனுக்கு குடிபெயர்ந்தனர். 1890 களின் முற்பகுதியில் இருந்து, இவர் தனது பெரும்பாலான குளிர்காலங்களை ரோமில் தனது வீட்டில் கழித்தார். இந்த வீடு, பலாஸ்ஸோ ஜுக்காரி, முதலில் குத்தகைக்கு விடப்பட்டது, பின்னர் (1904) இவரது மனைவியின் தோழியான ஹென்றிட் ஹெர்ட்ஸ் பெயரில் வாங்கப்பட்டது. இவர் அதை இப்போது பிப்லியோதேகா ஹெர்ட்சியானா என்று அழைக்கப்படும் கலை வரலாற்றிற்கான ஒரு ஆய்வு மையமாக உருவாக்கினார். இவர் தனது இலண்டன் இல்லமான 'தி பாப்லர்ஸ்', அவென்யூ சாலையில், ரீஜண்ட்ஸ் பூங்காவிற்கு அருகில் இறந்தார். அவர் எந்த மதத்தையும் பின்பற்றவில்லை என்றாலும், அவர் யூத சடங்குகளுடன் புனித பான்கிராஸ் கல்லறையில் அடக்கம் செய்யப்பட்டார். அங்கு இவரது மகன்கள் ஒரு கல்லறையை அமைத்தனர். அவரது சொத்து மதிப்பு £1 மில்லியன் ஆகும்.
# ஒசூர் மாநகர மேயர்கள் பட்டியல்

**ஒசூர் மேயர்** (*Mayor of Hosur*) என்பவர் தமிழ்நாட்டிலுள்ள ஒசூர் மாநகரின் முதல் குடிமகன் ஆவார். தேர்ந்தெடுக்கப்பட்ட மேயர் என்ற பதவிக்குரியவரான இவர் ஓசூர் மாநகராட்சியின் 45 மாமன்ற உறுப்பினர்களின் ஒத்துழைப்புடன் நகரத்தின் தலைமை நிர்வாகியாக பொறுப்பு வகிக்கிறார்.  
தமிழ்நாட்டில் 2006-ஆம் ஆண்டு மேயரை மக்களே நேரடியாகத் தேர்ந்தெடுக்கும் முறை நீக்கப்பட்டது. தமிழ்நாடு தேர்தல் ஆணையத்தின் பரிந்துரையின் பேரில் 2011 ஆம் ஆண்டு நேரடித் தேர்தல் முறை மீண்டும் கொண்டுவரப்பட்டது.
ஆனால் 2022 ஆண்டு நடந்த மாநகராட்சித் தேர்தலில் மேயர்களை மறைமுகமாக தேர்ந்தெடுக்கும் முறை மீண்டும் கொண்டுவரப்பட்டது.  
நகராட்சியாக இருந்த ஒசூர் 2019 பெப்ரவரி மாதம் மாநகராட்சியாக தரம் உயர்த்தப்பட்டது. ஆனாலும் தமிழ்நாட்டின் பிற மாநகரங்களைப் போலவே ஒசூர் மேயர் பதவியும் காலியாகவே இருந்தது. 2022 நகர்ப்புற உள்ளாட்சித் தேர்தலைத் தொடர்ந்து திராவிட முன்னேற்றக் கழகத்தை (திமுக) சேர்ந்த எஸ். ஏ. சத்யா, ஒசூரின் முதல் மேயராக 4 மார்ச் 2022 அன்று பதவியேற்றார்.
# ஒசூர் மாநகர மேயர்கள் பட்டியல்

## ஒசூர் உள்ளாட்சி அமைப்பின் வரலாறு

தேர்வு நிலை பேரூராட்சியாக இருந்த ஒசூர், 1992 ஆம் ஆண்டு இரண்டாம் நிலை நகராட்சியாக மேம்படுத்தப்பட்டது. 1998 இல் தேர்வு நிலை நகராட்சியானது. 2011 ஆண்டு மத்திகிரி பேரூராட்சி, சூசூவாடி, மூக்கண்டபள்ளி, ஆவலப்பள்ளி, சென்னத்தூர் ஆகிய ஊராட்சிகள் ஒசூர் நகராட்சியுடன் இணைக்கப்பட்டு சிறப்பு நிலை நகராட்சியாக தரம் உயர்த்தப்பட்டது. 2019 பெப்ரவரி மாதம் அச்செட்டிபள்ளி ஊராட்சி, பேகேபள்ளி ஊராட்சி, சென்னசந்திரம் ஊராட்சி, கொத்தகொண்டபள்ளி ஊராட்சி, ஒன்னல்வாடி ஊராட்சி, நல்லூர் ஊராட்சி, தொரபள்ளி அக்ரஹாரம் ஊராட்சி, பேரண்டப்பள்ளி ஊராட்சி உள்ளிட்ட எட்டு ஊராட்சிகள் ஒசூருடன் இணைக்கப்பட்டு, மாநகராட்சியாக தரம் உயர்த்தப்பட்டது. இதனைமூலம் ஒசூர் மாநகரின் பரப்பளவானது 200 சதுர கிலோமீட்டர் சுற்றளவுக்கு விரிவடைந்தது.
# ஒசூர் மாநகர மேயர்கள் பட்டியல்

## ஊராட்சித் தலைவர்கள் பட்டியல்

| **( 1979 – 1986) காலக்கட்டத்தில் உள்ளாட்சித் தேர்தல் நடக்கவில்லை** | } |  |  |  |  |
| --- | --- | --- | --- | --- | --- |
| 1 | கே. அப்பாவு பிள்ளை | 1943 | 1973 | 1ஆவது
(தொடர்ந்து 30 ஆண்டுகள்) | 1ஆவது |
| 2 | கே. ஏ. மனோகரன் | 1974 | 1979 | (5 ஆண்டுகள் 0 நாட்கள்) |  |
# ஒசூர் மாநகர மேயர்கள் பட்டியல்

## பேரூராட்சித் தலைவர்கள் பட்டியல்

| 1 | கே. ஏ. மனோகரன் | மக்களால் நேரடியாகத் தேர்வு | சுயேட்சை | 1986 | 1991 | 1ஆவது
(5 ஆண்டுகள் 0 நாட்கள்) | 1ஆவது | } |
| --- | --- | --- | --- | --- | --- | --- | --- | --- |
# ஒசூர் மாநகர மேயர்கள் பட்டியல்

## நகராட்சித் தலைவர்கள் பட்டியல்

| **( 1991 – 1996) காலக்கட்டத்தில் உள்ளாட்சித் தேர்தல் நடக்கவில்லை** |  |  |  |  |  |  |  |
| --- | --- | --- | --- | --- | --- | --- | --- |
| 1 | கி. குருசாமி | மக்களால் நேரடியாகத் தேர்வு | திராவிட முன்னேற்றக் கழகம் | 1996 | 2001 | 1ஆவது
(5 ஆண்டுகள் 0 நாட்கள்) | 1ஆவது |
| 2 | பி. எம். நஞ்சுண்டசாமி | மக்களால் நேரடியாகத் தேர்வு | அனைத்திந்திய அண்ணா திராவிட முன்னேற்றக் கழகம் | 2001 | 2006 | 2ஆவது
(5 ஆண்டுகள் 0 நாட்கள்) | 1ஆவது |
| 3 | எஸ். ஏ. சத்யா | அனைத்திந்திய அண்ணா திராவிட முன்னேற்றக் கழகம் | 2006 | 2011 | 3ஆவது
நான்கரை ஆண்டுகள் |  |  |
| 5 | பி. பாலகிருஷ்ணா ரெட்டி | மக்களால் நேரடியாகத் தேர்வு | அனைத்திந்திய அண்ணா திராவிட முன்னேற்றக் கழகம் | 2011 | 24 அக்டோபர் 2016 | 4ஆவது
(5 ஆண்டுகள் 0 நாட்கள்) | 4ஆவது |
# ஒசூர் மாநகர மேயர்கள் பட்டியல்

## மேயர்கள் பட்டியல்

| 1 | எஸ். ஏ. சத்யா | 23 | திராவிட முன்னேற்றக் கழகம் | 4 மார்ச் 2022 | *பதவியில்* | 1ஆவது | 1ஆவது | } |
| --- | --- | --- | --- | --- | --- | --- | --- | --- |
# கிரடா

*கிராடா* (*Kirada*, ஆட்சி பொ.ச. 335-345), வடமேற்கு இந்தியாவின் காந்தாரப் பகுதியில் கிடாரைட்டு வம்சத்தின் முதல் அறியப்பட்ட ஆட்சியாளராக நவீன வரலாற்று அறிஞர்களால் கருதப்படுகிறார். ஒருவேளை இதே காலத்தில் யசதன் என்ற மற்றொரு கிடாரைட்டு ஆட்சியாளர் இருந்திருக்கலாம்.  
பொ.ச. 340-345 காலகட்டத்தில், இந்தியாவில் மத்திய மற்றும் மேற்கு பஞ்சாப் பகுதியில், குசானப் பேரரசின் முடிவிலும், கிடாரைட்டுகளின் ஆட்சியின் தொடக்கத்திலும் ஏராளமான நாணயங்களில் 'கிரடா' என்ற பெயர் காணப்படுகிறது.  
காந்தாரப் பகுதியில் கிடைத்துள்ள கிரடாவின் நாணயங்களின் வலதுபுறத்தில் 'கா-தா-ரா' என செங்குத்தாக அச்சிடப்பட்டுள்ளது. இது சமுத்திரகுப்தர் கையொப்பமிடப்பட்ட சில நாணயங்கள் அல்லது யசதன், பெரோஸ் மற்றும் முதலாம் கிடாரன் போன்ற பிற ஆரம்பகால கிடாரைடு ஆட்சியாளர்களின் நாணயங்கள் போன்றவை. சமுத்திரகுப்தர் என்ற பெயரின் தோற்றம் குப்தப் பேரரசுடன் தொடர்புடைய ஒருவித மேலாதிக்கத்தை பரிந்துரைக்கலாம்.  
கிராடனின் நாணயங்கள் காந்தாரத்தில் சமுத்திரகுப்தரின் பெயரில் இருந்த நாணயங்களைப் பின்பற்றி வெளியிடப்பட்டுள்ளது. மேலும் இவருக்குப் பிறகு கிடாரைட்டு ஆட்சியாளராக பெரோஸ் மற்றும் பின்னர் பிரபலமான முதலாம் கிடாரன் இருந்ததாக கருதப்படுகிறது. மொத்தத்தில் கடைசி குசான ஆட்சியாளர் கிபுனாடாவின் ஆட்சிக்குப் பிறகு அவை முதல் நாணய வெளியீடுகளை உருவாக்குகின்றன.  
கிரடா, சுமார் பொ.ச.340-345- இல் ஆண்ட கடைசி குசான-சாசானிய ஆட்சியாளரான முதலாம் வராக்ரன் குசான்ஷாவின் பெயருடன் கிடாரைட்டுகளின் எழுச்சிக்கு முன் பயன்பாட்டில் இருந்த நந்திபாதத்தை ( காளையின் குளம்புகள் ) மாற்றி கிடாரைட்டு முத்திரையை இணைத்து பல்குவில் வெளியிட்டார்.
# கிபுனாடா

**கிபுனாடா** ( *Kipunada*) பிராமி எழுத்தில் <sup></sup> ; *கி-பு-னா-டா* ) மேலும் **கிபனாதா** எனவும் அறியப்படும் இவர் சுமார் பொ.ச. 335-350-இல் ஆட்சி செய்த குசான பேரரசின் கடைசி ஆட்சியாளராக இருக்கலாம். இவர் தங்க நாணயத்திற்கு பெயர் பெற்றவர். இவர் முதலாம் சாகாவிற்குப் பிறகு அரியணை ஏறினார். மேற்கு பஞ்சாபில் உள்ள தக்சசீலப் பகுதியில் கிபுனாடா ஒரு உள்ளூர் ஆட்சியாளராக இருந்திருக்கலாம். மேலும் இவர் குப்தப் பேரரசர் சமுத்திரகுப்தரின் ஆட்சியாளராகவும் இருந்திருக்கலாம்.
# கிபுனாடா

## குப்தர் மற்றும் கிடாரைட்டு வாரிசுகள்

மத்திய மற்றும் மேற்கு பஞ்சாபில் கண்டெடுக்கப்பட்ட கிபுனாடாவின் அச்சிடப்பட்ட விசித்திரமான நாணயங்களில் "சமுத்திரம்" ( குப்தர் எழுத்து:), என்ற பெயர் இடம் பெற்றிருப்பது மறைமுகமாக குப்தப் பேரரசின் ஆட்சியாளர் சமுத்திரகுப்தருடன் இணைக்கப்பட்டிருக்கலாம்.
# மலேசிய அரசியலமைப்பு 153-ஆவது பிரிவு

**மலேசிய அரசியலமைப்பு 153-ஆவது பிரிவு** (ஆங்கிலம்: *Article 153 of the Constitution of Malaysia*; மலாய்: *Perkara 153 Perlembagaan Malaysia*); என்பது மலேசிய அரசியலமைப்பில் ஒரு பிரிவாகும்.  
இந்தப் பிரிவு மலாய்க்காரர்கள் மற்றும் சபா; சரவாக் மாநிலங்களின் பூர்வீகவாசிகளின் சிறப்பு நிலையைப் "பாதுகாக்கும்" பொறுப்பை மலேசியாவின் மாமன்னர் யாங் டி பெர்துவான் அகோங் அவர்களுக்கு வழங்குகிறது.  
மற்ற சமூகங்களின் நியாயமான நலன்கள் மற்றும் பொதுச் சேவை; பொது உதவித் தொகை; பொதுக் கல்வி ஆகியவற்றுக்கான வழி முறைகளையும் *மலேசிய அரசியலமைப்பு 153-ஆவது பிரிவு* குறிப்பிடுகிறது.
# மலேசிய அரசியலமைப்பு 153-ஆவது பிரிவு

## பொது

153-ஆவது பிரிவு, மலேசிய அரசியலமைப்பில் மிகவும் சர்ச்சைக்குரிய பிரிவுகளில் ஒன்றாகும். பல்வேறு இனப் பின்னணிகளைக் கொண்ட மலேசியர்களிடையே தேவையற்ற, இனவாத வேறுபாட்டை, இந்தப் பிரிவு உருவாக்குவதாக விமர்சகர்கள் கருதுகின்றனர்.  
ஏனெனில் இது பெரும்பான்மையான மக்கள்தொகை கொண்ட பூமிபுத்ரா மக்களுக்கு மட்டுமே பயனளிக்கும் கொள்கைகளைச் செயல்படுத்துவதற்கு வழிவகுக்கிறது. 153-ஆவது பிரிவை ரத்து செய்வது பற்றி விவாதிப்பது சட்டவிரோதமானது.
# மலேசிய அரசியலமைப்பு 153-ஆவது பிரிவு

## பொது

### விவாதம் செய்வதற்கு தடை

நாடாளுமன்றத்தில் கூட, *153-ஆவது பிரிவை ரத்து செய்வது பற்றி விவாதிப்பது சட்டவிரோதமானது* என அரசியலமைப்பின் தற்காலிக விதியாக, *(அத்தியாயம்: 10 பிரிவு 4)*; *(Article 10 section 4)* வரையறுக்கப்பட்டு உள்ளது.  
அதைப் பற்றி விவாதம் செய்வதற்குத் தடை இருந்த போதிலும், அந்தப் பிரிவு தொடர்பான விசயங்கள், மலேசியர்கள் இடையே தனிப்பட்ட முறையிலும் மற்றும் பகிரங்கமாகவும் விவாதிக்கப் படுகின்றன.  
அந்த அரசியலமைப்பு பிரிவைச் செயல் படுத்துவதற்கு எதிரான கருத்துகளும் உள்ளன; வெளிப்படையான ஆதரவுகளும் உள்ளன. இருப்பினும்கூட, அந்த அரசியலமைப்பு பிரிவு, பலராலும் உணர்ச்சிகரமான விசயமாகப் பார்க்கப் படுகின்றது.  
அந்தப் பிரிவிற்கு ஆதரவான அரசியல்வாதிகள் அல்லது அந்தப் பிரிவை எதிர்க்கும் அரசியல்வாதிகள் பெரும்பாலும் இனவெறியர்கள் என முத்திரை குத்தப் படுகிறார்கள்.
# மலேசிய அரசியலமைப்பு 153-ஆவது பிரிவு

## பொது

### ஆங்கிலேயர்களால் உருவாக்கப்பட்ட சட்டப் பிரிவு

சீனத் தொழிலாளர்கள் மற்றும் இந்தியத் தொழிலாளர்கள் மலாயாவிற்குள் குடியேறியதால், மலாயா பூர்வீக மக்களைப் பாதுகாப்பதற்காக ஆங்கிலேயர்களால் உருவாக்கப்பட்ட சட்டப் பிரிவு. முந்தைய சட்டங்களின் தொடர்ச்சியில், இந்த மலேசிய அரசியலமைப்பு 153-ஆவது பிரிவு முதன்மையாகக் கருதப் படுகிறது.  
1957-ஆம் ஆண்டு சுதந்திரத்திற்குப் பிறகு, சீனர்களும் இந்தியர்களும் பொதுவாகவே, வசதி பெற்ற நகரவாசிகளாகக் கருதப் பட்டனர்.
# மலேசிய அரசியலமைப்பு 153-ஆவது பிரிவு

## பொது

### ஏழ்மை இந்தியத் தொழிலாளர்கள்

தோட்டப் புறங்களில் வாழ்ந்த ஏழ்மை நிலையிலான இந்தியத் தொழிலாளர்கள் கருத்தில் கொள்ளப் படவில்லை. நகர்ப் புறங்களில் வசதியாக வாழ்ந்த மலேசிய சீனர்களைக் கொண்டு அனுமானிக்கப் பட்டது.  
அதே சமயத்தில் பூமிபுத்ரா மக்கள் பெரும்பாலும் ஏழை விவசாயிகளாக அல்லது கைத்தொழிலாளர்களாக இருந்தனர் என்றும் குறிப்பிடப் பட்டது.
# மலேசிய அரசியலமைப்பு 153-ஆவது பிரிவு

## தோற்றம்

மலேசிய அரசியலமைப்பு 153-ஆவது பிரிவின் முதல் விதி: "இந்தப் பிரிவின் விதிகளின்படி அரசாங்கம் செயல்பட வேண்டும்" என்று குறிப்பிடுகிறது.  
ரீட் ஆணையத்தின் அறிக்கையின் அடிப்படையில் அரசியலமைப்பு உருவாக்கப்பட்டது. மலேசியாவின் நிலுவையில் இருந்த சுதந்திரத்திற்கு முன்னதாக ஓர் அரசியலமைப்பிற்கான அடித்தளத்தை அமைப்பதற்காக உருவாக்கப்பட்டது தான் இந்த ரீட் ஆணையம்.
# மலேசிய அரசியலமைப்பு 153-ஆவது பிரிவு

## தோற்றம்

### ரீட் ஆணையம்

மலாயாவை சுயமாகச் சுதந்திரமாக ஆளும் ஒரு கூட்டமைப்புக்கு ஓர் அரசியலமைப்பை வகுக்க வேண்டும்; அதற்கு ஓர் ஆணையத்தை நியமிக்க வேண்டும்; என அந்த அரசியலமைப்பு மாநாடு முன்மொழிந்தது. அந்த முன்மொழிவை இரண்டாம் எலிசபெத் ராணியாரும்; மலாயா மலாய் ஆட்சியாளர்களும் ஏற்றுக் கொண்டனர்.  
அத்தகைய ஓர் உடன்படிக்கைக்கு இணங்க, காமன்வெல்த் நாடுகளின் அரசியலமைப்பு வல்லுநர்களைக் கொண்டு ஓர் ஆணையம் அமைக்கப் பட்டது. அதற்குப் பெயர் ரீட் ஆணையம்.
# மலேசிய அரசியலமைப்பு 153-ஆவது பிரிவு

## தோற்றம்

### ரீட் ஆணையத்தின் அறிக்கை

புதிய அரசியலமைப்பிற்குப் பொருத்தமான பரிந்துரைகளை வழங்குவதற்காக வில்லியம் ரீட் (Lord William Reid) என்பவரின் தலைமையில் அந்த ஆணயம் அமைக்கப் பட்டது.  
ரீட் ஆணையத்தின் அறிக்கை 11 பிப்ரவரி 1957-இல் தயாரித்து முடிக்கப்பட்டது. அதன் பின்னர் பிரித்தானிய அரசாங்கத்தால் நியமிக்கப்பட்ட ஒரு பணிக்குழு; மலாயா ஆட்சியாளர்களின் சம்மேளனம்; மலாயா கூட்டமைப்பு அரசாங்கம்; ஆகிய மூன்று தரப்பினரால் ரீட் ஆணையத்தின் அறிக்கை ஆய்வு செய்யப்பட்டது.  
பின்னர் இவர்களின் பரிந்துரைகளின் அடிப்படையில் மலாயாவின் அரசியலமைப்பு இயற்றப்பட்டது.
# மலேசிய அரசியலமைப்பு 153-ஆவது பிரிவு

## தோற்றம்

### மலாய்க்காரர்களின் சிறப்பு நிலை

"சுதந்திரமான மலாயாவில் அனைத்துக் குடிமக்களுக்கும் சம உரிமைகள், சமச் சலுகைகள் மற்றும் சம வாய்ப்புகள் வழங்கப்பட வேண்டும்; இனம் மற்றும் மத அடிப்படையில் பாகுபாடு இருக்கக் கூடாது" என்பதை உறுதிப் படுத்துமாறு ரீட் ஆணையத்திடம் துங்கு அப்துல் ரகுமான் மற்றும் மலாய் ஆட்சியாளர்கள் கேட்டுக் கொண்டனர்.  
இருப்பினும், *மலாய்க்காரர்களின் சிறப்பு நிலை* அவசியமானது என்பதை அப்போதைய ஆளும் ஐக்கிய மலாய் தேசிய அமைப்பில் *(United Malays National Organisation)* இருந்த பலர் வலியுறுத்தினர் என்பது குறிப்பிடப்பட்டது.  
சர்ச்சைக்குரிய அந்தப் பகுதிகள் மலாயா அரசியலமைப்பு பிரிவின் 3, 152 மற்றும் 153 *(Articles 3, 152 and 153 of the Constitution)* பிரிவுகளாகச் சேர்க்கப் பட்டன.
# மலேசிய அரசியலமைப்பு 153-ஆவது பிரிவு

## தோற்றம்

### மலாய்க்காரர்கள் அல்லாதவர்களுக்கு குடியுரிமை

அப்போது, துங்கு அப்துல் ரகுமான், கூட்டணிக் கட்சியின் தலைமைக் கட்சியான அம்னோவின் *(UMNO)* கட்சியின் தலைவராக இருந்தார். இந்தக் கூட்டணி அமைப்பு பின்னர் பாரிசான் நேசனல் ஆனது. துங்கு அப்துல் ரகுமான் மலேசியாவின் முதல் பிரதமரானார்.  
(காண்க: மலேசிய அமைச்சரவைகளின் பட்டியல்)  
துங்கு அம்னோவின் தலைவர் பதவிக்கு வந்தபோது, மலாய்க்காரர்கள் அல்லாதவர்கள் மலாயாவுக்கு விசுவாசமாக இருப்பது குறித்து சந்தேகம் தெரிவித்தார்.  
அதன் விளைவாக, மலாய்க்காரர்கள் அல்லாதவர்களுக்கு குடியுரிமை வழங்கப் படுவதற்கு முன்பு அந்தச் சந்தேகம் தீர்க்கப்பட வேண்டும் என்றும் வலியுறுத்தினார்.
# மலேசிய அரசியலமைப்பு 153-ஆவது பிரிவு

## தோற்றம்

### நாட்டிற்கு பிளவுபடாத விசுவாசம்

இருப்பினும், "இந்த நாட்டிற்குத் தங்களின் பிளவுபடாத விசுவாசத்தைத் தெரிவிப்பவர்களை மலாயா நாட்டு மக்களாக நாம் வரவேற்போம். மலாய்க்காரர்களைப் போலவே அவர்களுக்கும் உரிமைகள் மற்றும் சலுகைகள் இருக்கும்" என்று துங்கு கூறினார்.  
ரீட் ஆணையம் தயாரிக்கப்படும் போது மலாய்க்காரர்களுக்கு தற்போது உள்ள சலுகைகளில் கூடுதலான நில ஒதுக்கீட்டுச் சலுகை வழங்கப்பட வேண்டும் எனும் பரிந்துரை குறித்தும் விவாதிக்கப்பட்டது.  
"ஒரு குறிப்பிட்ட சேவையில, புதிதாகச் சேர்பவர்களில் கால் பங்கிற்கு மேல் மலாய்க்காரர்கள் அல்லாதவர்கள் இருக்கக் கூடாது" என்ற பொது விதியுடன் பொதுச் சேவைகளில் சேருவதற்கான ஒதுக்கீட்டை ஆணையம் கண்டறிந்தது.
# மலேசிய அரசியலமைப்பு 153-ஆவது பிரிவு

## தோற்றம்

### மலாய்க்காரர்களுக்கு முன்னுரிமை

சில வணிகங்களுக்கான அனுமதிகள் அல்லது உரிமங்களை வழங்குவது தொடர்பாகச் செயல்பாட்டு ஒதுக்கீடுகள் இருந்தன. "முக்கியமாகச் சாலைப் போக்குவரத்து அனுமதிகள் அல்லது உரிமங்கள்; மற்றும் வாடகைப் பயணி வாகனங்களுக்கான அனுமதிகள் அல்லது உரிமங்கள்."  
மேலும், "உதவித் தொகைகள், உதவிச் சம்பளம், கல்வி நோக்கத்திற்கான பிற வகையான உதவிகள்" போன்றவற்றில் மலாய்க்காரர்களுக்கு முன்னுரிமை வழங்குவது."
# மலேசிய அரசியலமைப்பு 153-ஆவது பிரிவு

## தோற்றம்

### ரீட் ஆணையத்தின் பரிந்துரை

மற்ற சமூகங்களுடன் ஒப்பிடுகையில், மலாய்க்காரர்களுக்கான சிறப்புச் சலுகைகள் திடீரென மீட்கப்பட்டால், அவர்கள் கடுமையான நியாயமற்ற பாதகங்களுக்கு உள்ளாவார்கள் என்று ரீட் ஆணையம் பரிந்துரை செய்தது.  
அதனால், தற்போதுள்ள மலாய்க்காரர்களுக்கான சிறப்புச் சலுகைகள் தொடர வேண்டும் என்று ஆணையம் பரிந்துரைத்தது. இருப்பினும், "சரியான நேரத்தில் தற்போதைய சலுகை விருப்புத் தேர்வுகள் குறைக்கப்பட வேண்டும். இறுதியில் நிறுத்தப்பட வேண்டும்" என்றும் ஆணையம் பரிந்துரைத்தது.
# மலேசிய அரசியலமைப்பு 153-ஆவது பிரிவு

## தோற்றம்

### 15 ஆண்டுகளில் மறுபரிசீலனை

இந்தச் சிறப்புச் சலுகை விதிகள், அடுத்து வரும் 15 ஆண்டுகளில் மறுபரிசீலனை செய்யப்பட வேண்டும்; அது குறித்து நாடாளுமன்றத்தில் அறிக்கை சமர்ப்பிக்கப்பட வேண்டும்.  
மேலும் "இந்தச் சிறப்புச் சலுகை விதிகளைத் தக்க வைப்பது அல்லது குறைப்பது அல்லது முழுவதுமாக நிறுத்துவதைப் பற்றி நாடாளுமன்றம் தீர்மானிக்க வேண்டும்" என்றும் ரீட் ஆணையம் பரிந்துரைத்தது.
# மலேசிய அரசியலமைப்பு 153-ஆவது பிரிவு

## தோற்றம்

### மலாயா அரசியலமைப்பு திருத்தம்

தொடக்கத்தில் தயாரிக்கப்பட்ட *மலேசிய அரசியலமைப்பு 153-ஆவது பிரிவில்* மலாயாவின் ஓராங் அஸ்லி பழங்குடி மக்களுக்கான *சிறப்புச் சலுகை விதிகள்* பற்றி எதுவும் குறிப்பிடப் படவில்லை.  
1963-ஆம் ஆண்டில் சிங்கப்பூர், சபா மற்றும் சரவாக் ஆகிய நிலப்பகுதிகள் மலாயாவில் இணைந்தன.  
அதன் மூலம், கிழக்கு மலேசியா: (சபா; சரவாக்) பழங்குடி மக்களுக்கும்; மலாய்க்காரர்களுக்கான சிறப்புச் சலுகைகள் போன்ற சிறப்புச் சலுகைகளை வழங்கும் வகையில் மலாயா அரசியலமைப்பு திருத்தம் செய்யப்பட்டது. பின்னர் சபா, சரவாக் பழங்குடி மக்களுக்கும் மலாய்க்காரர்களின் பூமிபுத்ரா தகுதி வழங்கப்பட்டது.
# மலேசிய அரசியலமைப்பு 153-ஆவது பிரிவு

## சர்ச்சைகள்

மலேசியாவில் வாழும் சீனர்கள்; இந்தியர்கள் பலரும் தாங்கள் நியாயமற்ற முறையில் நடத்தப் படுவதாக உணர்கின்றனர். ஏனெனில் 19-ஆம் நூற்றாண்டில் இருந்து, அவர்கள் தலைமுறை தலைமுறைகளாக மலாயாவில் வாழ்ந்து வருகின்றனர். 1950-களின் பிற்பகுதி வரை, வாழ்ந்த சீனர்கள் இந்தியர்கள் சிலருக்கு மலேசியக் குடியுரிமை வழங்கப்படவில்லை.  
இருப்பினும், சீனர்கள்; இந்தியர்கள் பொருளாதார நோக்கங்களுக்காக மட்டுமே மலாயாவிற்கு வந்தனர் என்றும்; தோட்டங்கள் மற்றும் சுரங்கங்களில் வேலை செய்தனர் என்றும்; பெரும்பாலான மலாய்க்காரர்கள் நினைக்கின்றனர்.
# மலேசிய அரசியலமைப்பு 153-ஆவது பிரிவு

## சர்ச்சைகள்

### மலேசியப் புதிய பொருளாதாரக் கொள்கை

1970-களில், மலாய்க்காரர்களுக்கும் மலாய்க்காரர்கள் அல்லாதவருக்கும் இடையே நிலவும் பொருளாதார ஏற்றத் தாழ்வைத் தீர்க்க, "மலேசியப் புதிய பொருளாதாரக் கொள்கை" (ஆங்கிலம்: "Malaysian New Economic Policy") உருவாக்கப்பட்டது. அதன் மூலமாகக் கணிசமான அளவில் பொருளாதாரச் சீர்திருத்தங்கள் செய்யப் பட்டன.  
1980 - 1990ஆம் ஆண்டுகளில், மலாய்க்காரர் தொழில் முனைவோரை உருவாக்குவதற்கு மேலும் தீவிரமான நடவடிக்கைகள் மேற்கொள்ளப் பட்டன. அத்தகைய நடவடிக்கைகளுக்காக பொதுவான எதிர்ப்புகள் எழுந்தாலும், மே 1969 இனக் கலவரத்திற்குப் பிறகு அந்த எதிர்ப்புகள் தளர்ந்து போயின.
# மலேசிய அரசியலமைப்பு 153-ஆவது பிரிவு

## சர்ச்சைகள்

### சட்டப் பிரிவின் தெளிவற்ற நிலை

மலேசியாவின் தொடக்கக் காலத்தில் இருந்தே இந்த *மலேசிய அரசியலமைப்பு 153-ஆவது பிரிவு* சர்ச்சைக்கு உரியதாக இருந்து வருகிறது. குறிப்பாக, அன்றைய மலாய்க்காரர்களின் பொருளாதார நிலையை முன் வைத்து *சட்டப்பிரிவு 153* இயற்றப் பட்டதா அல்லது பூமிபுத்ரா என்பதன் மூலம் அவர்களைச் சிறப்புக் குடிமக்களாக அங்கீகரிப்பதற்காக இயற்றப் பட்டதா என்பது தெளிவாகத் தெரியவில்லை.  
சிங்கப்பூரின் முன்னாள் பிரதமர் லீ குவான் யூ, நாடாளுமன்றத்தில் ஒரு முறை, 153-ஆவது சட்டப் பிரிவின் அவசியத்தைப் பற்றி பகிரங்கமாகக் கேள்வி எழுப்பி உள்ளார்.  
மலேசியச் சமூக ஒப்பந்தம் எனும் ஓர் உரையில், லீ குவான் யூ சொன்னது:
# மலேசிய அரசியலமைப்பு 153-ஆவது பிரிவு

## லீ குவான் யூ உரை

*"வரலாற்றின் படி, மலாய்க்காரர்கள் சுமார் 700 ஆண்டுகளுக்கு முன்புதான் குறிப்பிடத்தக்க எண்ணிக்கையில் மலேசியாவிற்குள் குடியேறத் தொடங்கினார்கள். இன்று மலேசியாவில் உள்ள மலாய்க்காரர்களில், மூன்றில் ஒரு பகுதியினர் (39%), மலாயாவில் புதிதாகக் குடியேறியவர்கள்.*"  
*"அம்னோவின் பொதுச் செயலாளர் டத்தோ சையத் ஜாபர் அல்பார், அவரே இரண்டாம் உலகப் போருக்கு சற்று முன்பு தான், தன்னுடைய முப்பதாவது வயதில் இந்தோனேசியாவில் இருந்து மலாயாவுக்கு வந்தவர்.*"  
*"எனவே, ஒரு குறிப்பிட்ட இனக் குழுவினர் தங்களை மட்டும் மலேசியர்கள் என்றும்; மற்ற இனத்தவர்கள் தங்கள் ஆதரவின் மூலமாக மட்டுமே மலேசியர்களாக மாற முடியும் என்று நினைப்பது தவறானது; நியாயமற்றது.*"
# மலேசிய அரசியலமைப்பு 153-ஆவது பிரிவு

## லீ குவான் யூ உரை

### மலேசியா யாருக்குச் சொந்தம்?

அரசாங்கத்தின் கொள்கைகளை லீ குவான் யூ மேலும் விமர்சித்தார்:  
''"அதிகப் போட்டித் தன்மையில் மலாய்க்காரர் அல்லாத சமூகங்கள், உருவாக்கிய உயர்க் கல்வியாளர்கள் போன்று மலாய்க்காரக் குடிமக்களும் அந்த நிலைக்குச் செல்ல வேண்டும். அதைத்தான் செய்ய வேண்டும். மூடத்தனமான கோட்பாட்டை ஊட்டக் கூடாது.  
"மலேசியா யாருக்குச் சொந்தம்? மலேசியர்களுக்குச் சொந்தமானது. ஆனால் மலேசியர்கள் யார்?''" அவ்வாறு லீ குவான் யூ மலேசிய நாடாளுமன்றத்தில் பேசியது பலரை வருத்தப் படுத்தியது. குறிப்பாகக் கூட்டணியைச் சேர்ந்த அரசியல்வாதிகளை வேதனைப் படுத்தியது.
# மலேசிய அரசியலமைப்பு 153-ஆவது பிரிவு

## லீ குவான் யூ உரை

### அரசியல் உறவுகள் சீர்குலைவு

அப்போது மலேசியாவின் நிதி அமைச்சராக இருந்த டான் சியூ சின் "மலேசியாவின் வரலாற்றில் லீ குவான் யூ, ஒரு மிகப் பெரிய சீர்குலைக்கும் சக்தி" ; "மலேசியச் சீனர்களை ஏமாற்றும் சூழ்நிலையை உருவாக்கி வருகிறார்" என்று லீ குவான் யூவை வர்ணித்தார்.  
துங்கு தன் பார்வையில் லீ குவான் யூ ஒரு தீவிரவாதி எனும் கருத்தை முன்வைத்தார்.
# மலேசிய அரசியலமைப்பு 153-ஆவது பிரிவு

## லீ குவான் யூ உரை

### சிங்கப்பூர் வெளியேற்றம்

சிங்கப்பூரின் 1963-ஆம் ஆண்டுப் பொதுத் தேர்தலில், எதிர்க்கட்சியான சிங்கப்பூர் கூட்டணிக் கட்சியை (Singapore Alliance Party), மலேசியாவின் அம்னோ கட்சி பகிரங்கமாக ஆதரித்தது. இதற்குப் பதிலடியாக 1964-ஆம் ஆண்டு மலேசியத் தேர்தலில், சிங்கப்பூர் மக்கள் செயல் கட்சி பல வேட்பாளர்களை நிறுத்தியது.  
அதனால் சிங்கப்பூரின் ஆளும் மக்கள் செயல் கட்சிக்கும் அம்னோவுக்கும் உறவுகள் மேலும் மோசம் அடைந்தன. அரசியல் பதற்றங்களின் தொடர்ச்சிப் பின்னணியில், 1964-ஆம் ஆண்டு சிங்கப்பூரில் ஓர் இனக் கலவரம். 36 பேர் பலியானார்கள்.  
அதன் பின்னர் 1965-ஆம் ஆண்டில், மலேசியக் கூட்டணியில் இருந்து சிங்கப்பூர் வெளியேறியது. லீ குவான் யூ சிங்கப்பூரின் முதல் பிரதமரானார்.
# மலேசிய அரசியலமைப்பு 153-ஆவது பிரிவு

## வரைபடங்களில் 153-ஆவது பிரிவு

கீழே உள்ள இரண்டு விளக்கப் படங்கள் மலேசிய அரசியலமைப்பு 153-ஆவது பிரிவின் விதிகளைச் சுருக்கமாகக் கூறுகின்றன. மலாய்க்காரர்கள் மற்றும் சபா மற்றும் சரவாக் (ஒட்டுமொத்தமாக, "பூமிபுத்ராக்கள்") பூர்வீகவாசிகளின் சிறப்பு நிலைப்பாட்டை 153-ஆவது பிரிவு எவ்வாறு கையாள்கிறது என்பதை முதல் படம் காட்டுகிறது.  
மற்ற சமூகங்களின் நியாயமான நலன்களை அது எவ்வாறு கையாள்கிறது என்பதை இரண்டாவது படம் காட்டுகிறது.  
<big>**படம் 1: பூமிபுத்திரர்களின் சிறப்பு நிலை**</big>  
<big>**படம் 2: மற்ற சமூகங்களின் சட்டபூர்வமான நலன்கள்**</big>
# ஒன்இந்தியா

**ஒன்இந்தியா.காம்** (*Oneindia.com*) என்பது ஓர் இந்திய செய்தி இணையதளம் ஆகும். இது கிரேனியம் இன்ஃபர்மேஷன் டெக்னாலஜிஸ் பிரைவேட் லிமிடெட் நிறுவனத்திற்கு சொந்தமானதாகும். இது 2006 சனவரியில் பி.ஜி. மகேஷ் என்பவரால் நிறுவப்பட்டது. இந்த இணையதளம் செய்திகள், விளையாட்டு, பயணம், பொழுதுபோக்கு, வணிகம், வாழ்க்கை முறை, காணொலிகள், விளம்பரங்கள் போன்ற உள்ளடக்கங்களுடன் ஏழு இந்திய மொழிகளிலும், ஆங்கிலத்திலும் வெளியாகிறது. 2021 சூனில், இந்தியாவில் இதன் அலெக்சா தரவரிசை 134 ஆகும்.
# ஒன்இந்தியா

## வெளியாகும் மொழிகள்

இது கன்னடம், இந்தி, தமிழ், தெலுங்கு, வங்காள மொழி, குஜராத்தி, மலையாளம் ஆகிய இந்திய மொழிகளில் வெளியாகிறது.
# மருந்தியல் பட்டதாரி திறனறிதல் தேர்வு

**மருந்தியல் பட்டதாரி திறனறிதல் தேர்வு** (*Graduate Pharmacy Aptitude Test*) என்பது இந்தியாவில் வருடந்தோறும் நடைபெறும் மருந்தியல் முதுநிலை மாணவர் சேர்க்கைக்கான நுழைவுத் தேர்வு ஆகும். இந்தத் தேர்வு கணினி அடிப்படையிலான சோதனைத் தேர்வாகும். இத்தேர்வு தேசியத் தேர்வு முகமையால் நடத்தப்படும் வருடாந்திர அகில இந்தியத் தேர்வாகும். 2018ஆம் ஆண்டு வரை அகில இந்திய தொழில்நுட்பக் கல்வி குழு, புது தில்லியால் இத்தேர்வு நடத்தப்பட்டது. இத்தேர்வு உதவித்தொகை மற்றும் பிற நிதி உதவிகளுக்கான மாணவர்களின் தகுதியைத் தீர்மானிக்கும் வகையில் அமைந்துள்ளது.  
தேசியத் தேர்வு முகமையின் கீழ் பாடத்திட்டமும் வினாத்தாளின் முறையும் வடிவமைக்கப்பட்டுள்ளது. இளநிலை மருந்தியல் பாடத்திட்டத்தின் அடிப்படையின் தேர்விற்கான பாடத்திட்டம் தீர்மானிக்கப்பட்டுள்ளது.
# மருந்தியல் பட்டதாரி திறனறிதல் தேர்வு

## மேலும் பார்க்கவும்

- இந்தியாவில் உள்ள பொது சேவை கமிஷன்களின் பட்டியல்
# தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி

**தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி** (*National Institute of Pharmaceutical Education and Research, Guwahati*) என்பது இந்தியாவின் இரசாயன மற்றும் உர அமைச்சகத்தின் கீழ் உள்ள ஏழு மருந்தியல் நிறுவனங்களில் ஒன்றாகும். இது அசாம் மாநிலம் காமரூப் மாவட்டத்தில் சிலா கடமூர், சாங்சாரியில் அமைந்துள்ளது. இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவனமான, இது வளர்ந்து வரும் இந்திய மருந்துத் துறைக்கான மனித வள மேம்பாட்டில் முக்கியப் பங்கு வகிக்கிறது. இது இந்தியாவின் அறிவியல் சார்ந்த தொழில்களில் முன்னணியில் முக்கியமான மருந்து உற்பத்தித் துறையில் பரந்த திறன்களைக் கொண்டுள்ளது.
# தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி

## வரலாறு

தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி 2008ஆம் ஆண்டு செப்டம்பர் மாதம் முதல் செயல்படத் தொடங்கியது. இந்த நிறுவனம் செப்டம்பர் 16, 2008 அன்று மாண்புமிகு மத்திய உரங்கள் மற்றும் இரசாயனங்கள் மற்றும் எஃகு அமைச்சர் இராம் விலாசு பாசுவானால் துவக்கி வைக்கப்பட்டது. குவகாத்தியில் உள்ள சாங்சாரியில் நிரந்தர வளாகத்திற்கான அடிக்கல் 30 மே 2015 அன்று மத்திய இரசாயனம் மற்றும் உரங்கள் அமைச்சர் அனந்த் குமார், அசாம் முதல்வர் தருண் கோகய் மற்றும் மாநில இளைஞர் விவகார அமைச்சர் சர்பானந்தா சோனோவால் முன்னிலையில் நாட்டப்பட்டது.
# தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி

## கல்வி

### கல்வி திட்டங்கள்

இந்த நிறுவனம் 2 ஆண்டு முதுநிலை பட்டப்படிப்பை வழங்குகிறது. எம். எஸ். (மருந்தகம்), எம். பார்ம். மற்றும் முதுநிலை தொழில்நுட்பம் ஆகிய பட்டங்களை 8 துறைகளில் (மருந்தியல் & நச்சுயியல், மருந்தியல் பயிற்சி, மருந்தியல் பகுப்பாய்வு, மருந்தியல், உயிர்த்தொழில்நுட்பம், மருத்துவ வேதியியல், மருந்துத் தொழில்நுட்பம் (வடிவமைப்புகள்) மற்றும் மருத்துவ சாதனங்கள்) வழங்குகிறது. மேலும் 5 வருட முனைவர் பட்ட படிப்புகளையும் வழங்குகிறது.  
இந்தியத் தொழில்நுட்பக் கழகம், குகவுகாத்தியுடன் இணைந்து மருத்துவ சாதனங்களில் முதுநிலை தொழில்நுட்ப படிப்பை இந்த நிறுவனம் புதிதாக அறிமுகப்படுத்தியுள்ளது.
# தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி

## கல்வி

### மாணவர் சேர்க்கை

தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தியில் உள்ள எந்தவொரு பாடத்திற்கும் மாணவர் சேர்க்கை மருந்தியல் பட்டதாரி திறனறிதல் தேர்வு அடிப்படையில் ஒவ்வொரு ஆண்டும் தேசிய மருந்தியல் கல்வி மற்றும் ஆராய்ச்சி நிறுவனத்தினால் நடத்தப்படும் கூட்டு நுழைவுத் தேர்வின் அடிப்படையில் நடைபெறும்.
# தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி

## கல்வி

### தரவரிசை

தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி 2021ஆம் ஆண்டில் தேசிய நிறுவன தரவரிசை கட்டமைப்பின் மருந்தக தரவரிசையில் இந்தியாவில் 19வது இடத்தைப் பிடித்தது.
# தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி

## கல்வித் துறைகள்

- மருந்தியல் மற்றும் நச்சுயியல்
- உயிரி தொழில்நுட்பவியல்
- மருந்தியல் பயிற்சி
- மருந்தாக்க வேதியியல்
- மருந்தியல்
- மருந்தியல் பகுப்பாய்வு
- மருத்துவ சாதனங்கள்
- மருந்து தொழில்நுட்பம் (வடிவமைப்புகள்)
# விக்கிப்பீடியா:Statistics/weekly/6-Mar-2022
# தூய அன்னா

கிறிஸ்தவ பாரம்பரியத்தின் படி, **தூய அன்னா** என்பவர் மரியாவின் தாயும் இயேசுவின் தாய்வழிப் பாட்டியும் ஆவார். மரியாவின் தாய் பெயர் நியமன நற்செய்திகளில் குறிப்பிடப்படவில்லை. அன்னா மற்றும் அவரது கணவர் யோவாக்கீம் ஆகியோரின் பெயர்கள் புதிய ஏற்பாட்டுக்கு வெளியே உள்ள நூல்களில் மட்டுமே குறிப்பிடப்பட்டுள்ளன. அவற்றுள் யாக்கோபு நற்செய்தி (ஏறக்குறைய கி.பி. 150இல் எழுதப்பட்ட நூல்) அவர்ககள் இருவரையும் குறிப்பிடும் மிகப்பழைய நூலாகும். குர்ஆனில் மரியாவின் தாயார் குறிப்பிடப்பட்டுள்ளார், ஆனால் பெயரிடப்படவில்லை.
# தேசிய மருந்தியல் கல்வி மற்றும் ஆராய்ச்சி நிறுவனங்கள்

**தேசிய மருந்தியல் கல்வி மற்றும் ஆராய்ச்சி நிறுவனங்கள்** (*National Institutes of Pharmaceutical Education and Research*) என்பது இந்தியாவில் உள்ள தேசிய அளவிலான மருந்து அறிவியல் நிறுவனங்களின் குழுவாகும். இந்திய அரசு தேசிய மருந்தியல் கல்வி மற்றும் ஆராய்ச்சி நிறுவனங்களைத் தேசிய முக்கியத்துவம் வாய்ந்த நிறுவனங்களாக அறிவித்துள்ளது. இவை மருந்துகள் துறை, இரசாயனங்கள் மற்றும் உரங்கள் அமைச்சகத்தின் கீழ் தன்னாட்சி அமைப்புகளாகச் செயல்படுகின்றன.
# தேசிய மருந்தியல் கல்வி மற்றும் ஆராய்ச்சி நிறுவனங்கள்

## நிறுவனங்கள்

**தேசிய மருந்தியல் கல்வி மற்றும் ஆராய்ச்சி நிறுவனங்கள்**  
| 1 | தேசிய மருந்தியல் கல்வி மற்றும் ஆராய்ச்சி நிறுவனம், எஸ். ஏ. எஸ். நகர் | மொஹாலி | பஞ்சாப் | 1998 | niper.gov.in/ |  |
| --- | --- | --- | --- | --- | --- | --- |
| 2 | தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது | அகமதாபாது | குசராத்து | 2007 | niperahm.ac.in/ |  |
| 3 | தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர் | ஹாஜிப்பூர் | பீகார் | 2007 | niperhajipur.ac.in/ |  |
| 4 | தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத் | ஹைதராபாத் | தெலங்காணா | 2007 | niperhyd.ac.in/ |  |
| 5 | தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா | கொல்கத்தா | மேற்கு வங்காளம் | 2007 | niperkolkata.edu.in/ |  |
| 6 | தேசிய மருந்தியல் கல்வி மற்றும் ஆராய்ச்சி நிறுவனம், குவுகாத்தி | குவுகாத்தி | அசாம் | 2008 | niperguwahati.ac.in/ |  |
| 7 | தேசிய மருந்தியல் கல்வி மற்றும் ஆராய்ச்சி நிறுவனம், ரேபரேலி | ரேபரேலி | உத்தரப்பிரதேசம் | 2008 | niperraebareli.edu.in/ | } |
# தேசிய மருந்தியல் கல்வி மற்றும் ஆராய்ச்சி நிறுவனங்கள்

## எதிர்கால நிறுவனங்கள்

2011ஆம் ஆண்டு சனவரி 20ஆம் தேதி நடைபெற்ற எட்டாவது நிதிக் ஆணையக் கூட்டத்தில், தமிழ்நாட்டின் மதுரையில் தேசிய மருந்தியல் கல்வி மற்றும் ஆராய்ச்சி நிறுவனம் நிறுவப் பரிந்துரைத்தது, இதற்காக தமிழ்நாடு அரசு ஏற்கனவே மதுரையில் 116 ஏக்கர் நிலத்தை ஒதுக்கியுள்ளது. இதற்குப் பிறகும், இத்திட்டம் தொடங்கப்படாமல் உள்ளது. பிப்ரவரி 2015-ல், நிதி அமைச்சர் அருண் ஜெட்லி, ராஜஸ்தான், சத்தீசுகர் மற்றும் மகாராட்டிராவில் மூன்று புதிய தேசிய மருந்தியல் கல்வி மற்றும் ஆராய்ச்சி நிறுவனங்களை அறிவித்தார். மார்ச் 2015-ல், மகாராட்டிராவின் முதல்வர் தேவேந்திர பத்னாவிசு, மகாராஷ்டிராவின் நாக்பூரில் இந்நிறுவனம் அமையும் என்று அறிவித்தார். நவம்பர் 2015-ல், அப்போதைய இரசாயனங்கள் மற்றும் உரங்களின் அமைச்சகமான அனந்த் குமார், ராஜஸ்தான் நிறுவனம் ஜலவரில் இருக்கும் என்று அறிவித்தார். சூலை 2016-ல், குமார் ராஜஸ்தான், சத்தீசுகர் மற்றும் மகாராஷ்டிராவிற்கான திட்டங்களைச் சரிபார்த்தார். அடுத்த நிதியாண்டில் மத்தியப் பிரதேசம், ஆந்திரப் பிரதேசம் மற்றும் கர்நாடகாவில் தேசிய மருந்தியல் கல்வி மற்றும் ஆராய்ச்சி நிறுவனங்களுக்கான திட்டங்களைக் குறிப்பிட்டார். சனவரி 2016-ல் வெளியிடப்பட்ட முந்தைய அறிவிப்புக்கு மாறாக ஆந்திரப் பிரதேசத்தின் விசாகப்பட்டினத்தில் தேசிய மருந்தியல் கல்வி மற்றும் ஆராய்ச்சி நிறுவனம் திட்டமிடப்படவில்லை.  
ஏப்ரல் 2016-ல், ஒடிசாவின் புவனேசுவரில் ஒரு தேசிய மருந்தியல் கல்வி மற்றும் ஆராய்ச்சி நிறுவனம் நிறுவ ஒடிசா அரசு கோரியது.  
சூன் 2019-ல், இரசாயனங்கள் மற்றும் உரங்கள் அமைச்சர் டி. வி. சதானந்த கெளடா, வரும் ஆண்டுகளில் புதிய தேசிய மருந்தியல் கல்வி மற்றும் ஆராய்ச்சி நிறுவனங்களைத் திறக்கும் திட்டம் இல்லை என்று பாராளுமன்றத்தில் தெரிவித்தார். மகாராஷ்டிரா, ராஜஸ்தான் மற்றும் சத்தீசுகரில் 3 புதிய தேசிய மருந்தியல் கல்வி மற்றும் ஆராய்ச்சி நிறுவனங்களை அமைக்கும் யோசனையை அமைச்சகம் கைவிட்டதாகவும் தெரிவித்தார்.
# தேசிய மருந்தியல் கல்வி மற்றும் ஆராய்ச்சி நிறுவனங்கள்

## கல்வி

### முதுநிலை திட்டம்

- **முதுநிலை அறிவியல்** (மருந்தியல்) இந்த 2 ஆண்டு முழுநேர திட்டம் மருந்தியலின் பல்வேறு பிரிவுகளில் வழங்கப்படுகிறது.
- இயற்கைப் பொருட்கள்
- மருத்துவ வேதியியல்
- மருந்தியல் & நச்சுயியல்
- மருந்தியல் தகவல்
- மருந்தியல்
- உயிரி தொழில்நுட்பவியல்
- மருந்தியல் பயிற்சி
- **முதுநிலை தொழில்நுட்பம்** (மருந்தியல்)
- **முதுநிலை வணிக நிர்வாகம்** (மருந்தியல்)
# தேசிய மருந்தியல் கல்வி மற்றும் ஆராய்ச்சி நிறுவனங்கள்

## கல்வி

### முனைவர் பட்டம்/ஆய்வு நிதியுதவு

- முனைவர் பட்ட படிப்பு (*பிஎச். டி.*) - இந்த திட்டம் முழு நேர மற்றும் பகுதி நேரமாக வழங்கப்படுகிறது
- மருத்துவ வேதியியல்
- இயற்கைப் பொருட்கள்
- மருந்தியல் & நச்சுயியல்
- மருந்தியல்
- மருந்தியல் பயிற்சி
- உயிரி தொழில்நுட்பவியல்
# தேசிய மருந்தியல் கல்வி மற்றும் ஆராய்ச்சி நிறுவனங்கள்

## மேலும் பார்க்கவும்

- மருந்தாளுநர் கல்லூரிகள்
# தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது

**தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது** (*National Institute of Pharmaceutical Education and Research, Ahmedabad*) என்பது இந்திய பொது மருந்தியல் ஆராய்ச்சி பல்கலைக்கழகம் மற்றும் இந்தியாவின் இரசாயன மற்றும் உர அமைச்சகத்தின் கீழ் உள்ள ஏழு நிறுவனங்களில் ஒன்றாகும். இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவன, இந்நிறுவனம் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கியப் பங்கு வகிக்கிறது. இது இந்தியாவின் அறிவியல் சார்ந்த தொழில்களில் முன்னணியில் உள்ளது. முக்கியமான மருந்து உற்பத்தித் துறையில் பரந்த திறன்களை இந்நிறுவனம் கொண்டுள்ளது.
# தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது

## கல்வியாளர்கள்

இந்த நிறுவனம் 2 வருட முதுநிலை பட்டப்படிப்பை வழங்குகிறது. எம். எஸ். (மருந்தியல்) 7 பிரிவுகளில் (உயிர்த்தொழில்நுட்பம், மருத்துவ வேதியியல், மருத்துவ சாதனங்கள், மருந்தியல் & நச்சுயியல், இயற்கைப் பொருட்கள், மருந்து பகுப்பாய்வு & மருந்தியல்).
# தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது

## கல்வியாளர்கள்

### தரவரிசை

தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாத், 2020 ஆம் ஆண்டில் தேசிய நிறுவன தரவரிசை கட்டமைப்பின் மருந்தக தரவரிசையில் இந்தியாவில் 8வது இடத்தைப் பிடித்தது. இது அதன் முந்தைய தரவரிசையிலிருந்து முன்னேற்றம் ஆகும். தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாத் 2019 இல் 9வது இடத்திலிருந்தது.
# தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது

## குறிப்பிடத்தக்க ஆளுமை

**ராகேசு குமார் தெகடே**, இணைப் பேராசிரியர், சமீபத்தில் அமெரிக்காவின் இசுட்டான்போர்ட்டு பல்கலைக்கழகத்தால் வெளியிடப்பட்ட உலகப் பட்டியலில் மருந்தியல் மற்றும் மருந்தியல் துறையில் சிறந்த 2% விஞ்ஞானிகளில் பட்டியலிடப்பட்டுள்ளார். பட்டியலில் இடம்பெற்றுள்ள இளம் இந்தியர் இவர் என்பது குறிப்பிடத்தக்கது. பேராசிரியர். தெகடே 15 ஆண்டுகளுக்கும் மேலான கற்பித்தல் மற்றும் ஆராய்ச்சி அனுபவத்துடன் கூடிய கல்வி-ஆராய்ச்சியாளர் ஆவார். இவர் புற்றுநோய் சிகிச்சை, நீரிழிவு, மூட்டுவலி மற்றும் நரம்பியல் கோளாறுகளுக்கான சிகிச்சை மருந்துகள், எஸ்ஐ ஆர். என். ஏ. நுண்புரி ஆர். என். ஏ. போன்றவற்றின் குறிப்பிட்ட விநியோகத்திற்கான இலக்கு நானோ தொழில்நுட்பம் சார்ந்த தயாரிப்புகளின் வடிவமைப்பு, மேம்பாடு மற்றும் குணாதிசயங்கள் இவரது ஆராய்ச்சி குழு ஆராய்கிறது. இவர் > 300 சக மதிப்பாய்வு செய்யப்பட்ட ஆய்வுக் கட்டுரைகளை வெளியிட்டுள்ளார். (> 7500 மேற்கோள்கள்; எச். சுட்டெண் 48) மற்றும் பல காப்புரிமை பெற்றுள்ளார். தெகடே "மருந்து தயாரிப்பு மேம்பாடு மற்றும் ஆராய்ச்சித் தொடரில் முன்னேற்றங்கள்" என்ற தலைப்பில் புகழ்பெற்ற புத்தகத் தொடரின் தலைமை ஆசிரியர் ஆவார்.
# தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா

## வழங்கப்படும் மருந்தியல் கல்வி

தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2-ஆண்டு எம். எஸ். (மருந்தியல்) படிப்பினை வழங்குகிறது. மருந்து அறிவியலில் முனைவர் ஆய்வுத் திட்டம் செயல்படுகிறது. மருந்துத் துறையின் தற்போதைய மற்றும் எதிர்காலத் தேவைகளைப் பூர்த்தி செய்வதற்காக, மருந்துகள் மற்றும் நுகர்வோர் சுகாதாரப் பொருட்கள் ஆகிய துறைகளில் கல்வித் திறன் மற்றும் ஆராய்ச்சியை மேம்படுத்துவதற்காக 2016-ல் நிறுவனம் சனோபி இந்தியாவுடன் புரிந்துணர்வு ஒப்பந்தம் செய்தது.
# தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா

## தரவரிசை

தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2021 ஆம் ஆண்டில் தேசிய நிறுவன தரவரிசை கட்டமைப்பின் மருந்தியல் நிறுவன தரவரிசையில் இந்தியாவில் 33வது இடத்தைப் பிடித்தது.
# எலிசபெத் (விவிலிய நபர்)

**எலிசபெத்** என்பவர் செக்கரியாவின் மனைவியும் திருமுழுக்கு யோவானின் தாயும் மரியாவின் உறவினருமாவார். இவர் புதிய ஏற்பாட்டின் லூக்கா நற்செய்தியில் குறிப்பிடப்பட்டுள்ளார். இவர் கருத்தரித்து திருமுழுக்கு யோவானைப் பெற்றெடுக்கும் போது மகப்பேறு வயதைக் கடந்திருந்தார்.
# எலிசபெத் (விவிலிய நபர்)

## விவிலியத்தில் எலிசபெத்

லூக்கா நற்செய்தி 1ஆம் அதிகாரத்தின் படி, எலிசபெத் "ஆரோனின் மகள்களில்" ஒருவராக இருந்தார். அவரும் அவரது கணவர் செக்கரியாவும் "கடவுளுக்கு முன்பாக நீதிமான்கள், ஆண்டவரின் எல்லாக் கட்டளைகள் மற்றும் நியமங்களின்படி குற்றமற்றவர்கள்" ( 1:5–7 ), ஆனால் மகப்பேறு இல்லாமல் இருந்தனர். இறைவனின் திருக்கோவிலில் இருந்தபோது (1:8–12 ), கபிரியேல் தேவதூதர் செக்கரியாவை சந்தித்தார்:<blockquote>*அவரைக் கண்டு செக்கரியா அச்சமுற்றுக் கலங்கினார். வானதூதர் அவரை நோக்கி, “செக்கரியா, அஞ்சாதீர், உமது மன்றாட்டு கேட்கப்பட்டது. உம் மனைவி எலிசபெத் உமக்கு ஒரு மகனைப் பெற்றெடுப்பார்; அவருக்கு யோவான் எனப் பெயரிடுவீர். நீர் மகிழ்ந்து பேருவகை கொள்வீர். அவரது பிறப்பால் பலரும் மகிழ்ச்சியடைவர். அவர் இறைவன் பார்வையில் பெரியவராய் இருப்பார்; திராட்சை மதுவோ வேறு எந்த மதுவோ அருந்த மாட்டார்; தாய் வயிற்றில் இருக்கும்போதே தூய ஆவியால் முற்றிலும் ஆட்கொள்ளப்படுவார்.*  
— லூக்கா 1:13–15</blockquote>தனக்கும் தன் மனைவிக்கும் வயதாகிவிட்டதால் தங்களுக்கு எவ்வாறு குழந்தை பிறக்கும் என்று செக்கரியா சந்தேகப்பட்டார். தேவதூதர் தன்னை கபிரியேல் என்று அடையாளப்படுத்திக் கொண்டார். செக்கரியா நம்பாததால், தன் வார்த்தைகள் நிறைவேறும் வரை அவர் "ஊமையாகவும், பேச முடியாதவராகவும் இருப்பார்" என்று கூறினார். பிறகு தனது கோவில் ஊழியத்தின் நாட்கள் முடிந்ததும், செக்கரியா தனது வீட்டிற்குத் திரும்பினார்.<blockquote>*அதற்குப்பின்பு அவர் மனைவி எலிசபெத்து கருவுற்று ஐந்து மாதமளவும் பிறர் கண்ணில் படாதிருந்தார். “மக்களுக்குள் எனக்கிருந்த இகழ்ச்சியை நீக்க இறைவன் என்மீது அருள்கூர்ந்து இந்நாளில் இவ்வாறு செய்தருளினார்” என்று தமக்குள் சொல்லிக்கொண்டார்.*  
— லூக்கா 1:24–25</blockquote>கபிரியேல் தூதர் கலிலேயாவில் உள்ள நாசரேத்திற்கு அனுப்பப்பட்டார் [ லூக்கா 1:36 ]. அங்கு , யோசேப்பு என்பவருக்கு நிச்சயிக்கப்பட்டிருந்த கன்னிப்பெண்ணான மரியா, தூய ஆவியினால் கருத்தரித்து ஒரு மகனைப் பெற்றெடுப்பார் என்றும் அவர் இயேசு என்று அழைக்கப்படுவார் என்றும் அறிவித்தார். மேலும் மரியாவின் உறவினர் "எலிசபெத்" தனது ஆறாவது மாத கருக்காலத்தைத் தொடங்கியிருப்பதாகவும் மரியாவுக்குத் தெரிவிக்கப்பட்டது. பிறகு எலிசபெத்தை சந்திக்க மரியா "யூதேயா மலைநாட்டிலுள்ள ஓர் ஊருக்குச்" சென்றார்.<blockquote>*மரியாவின் வாழ்த்தை எலிசபெத்து கேட்டபொழுது அவர் வயிற்றிலிருந்த குழந்தை மகிழ்ச்சியால் துள்ளிற்று. எலிசபெத், தூய ஆவியால் முற்றிலும் ஆட்கொள்ளப்பட்டார். அப்போது எலிசபெத் உரத்த குரலில், “பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே! என் இறைவனின் தாய் என்னிடம் வர நான் யார்? உம் வாழ்த்துரை என் காதில் விழுந்ததும் என் வயிற்றினுள்ளே குழந்தை பேருவகையால் துள்ளிற்று. இறைவன் உமக்குச் சொன்னவை நிறைவேறும் என்று நம்பிய நீர் பேறுபெற்றவர்” என்றார்.*  
— லூக்கா 1:41–45</blockquote>
# இந்திராபுரம்

**இந்திராபுரம்** (Indirapuram) இந்தியாவின் உத்தரப்பிரதேச மாநிலம் காசியாபாத்தில் நிறுவப்பட்டுள்ள ஒரு குடியிருப்பு பகுதியாகும். வைபவ் பிரிவு , அபய் பிரிவு, அகின்சா பிரிவு, நியாய் பிரிவு, கியான் பிரிவு, நிட்டி பிரிவு மற்றும் சக்தி பிரிவு போன்ற பல்வேறு பிரிவுகளாக இப்பகுதி பிரிக்கப்பட்டுள்ளது. பிராமண சமூகத்தை சேர்ந்தவர்கள் அதிக அளவில் இங்கு உள்ளனர். தில்லி-மீரட் விரைவுச்சாலையில் இந்திராபுரம் அமைந்துள்ளது, இப்பகுதி வசுந்தரா, பிரதாப் விகார், வைசாலி மற்றும் நொய்டா பிரிவு 62 & 63 ஆகிய முக்கிய பகுதிகளால் சூழப்பட்டுள்ளது.  
வைசாலி மற்றும் நொய்டா மின்னணு நகர் ஆகிய இரண்டு நீல வரிசை மெட்ரோ நிலையங்களிலிருந்து 5 கி.மீ. தொலைவில் இந்திராபுரம் உள்ளது. நொய்டா பகுதியிலிருந்து காசியாபாத்தில் உள்ள மோகன் நகர் வரையிலான நீல வரிசை விரிவாக்கம், இந்திராபுரம் வழியாக மெட்ரோ வலைப்பின்னலை மேலும் வலுப்படுத்தும்.
# இந்திராபுரம்

## கல்வி மற்றும் சுகாதார மையங்கள்

இந்திராபுரம் டிபிஎசு புனித பிரான்சிசு பள்ளி, இந்திராபுரம் கேம்பிரிட்ச்சு பள்ளி , இந்திரபுரம் பொதுப்பள்ளி, செய்ப்பூர் மேலாண்மை நிறுவனம் மற்றும் இந்திராபுரம் உயர்கல்வி நிறுவனம் ஆகியவை இங்குள்ள முக்கிய கல்வி நிறுவனங்களாகும். 5 கி.மீ தொலைவுக்குள் சாந்தி கோபால் மருத்துவமனை, நொய்டா போர்ட்டிசு மருத்துவமனை, வைசாலி மேக்சு சிறப்பு தனிக்கூறு மருத்துவமனை , எல்.ஒய்.எப் மருத்துவமனை மற்றும் அமிகேர் மருத்துவமனை போன்ற சுகாதார வசதிகள் இப்பகுதிக்கு உள்ளன.
# விவேக் அகர்வால்

**விவேக் அகர்வால்** (*Vivek Agarwal*) இந்தியாவைச் சேர்ந்த ஓர் துடுப்பாட்ட வீரராவார். உத்தரப்பிரதேச மாநிலத்திலுள்ள மீரட் நகரில் 1962 ஆம் ஆண்டு சனவரி மாதம் இவர் பிறந்தார். வலதுகை ஆட்டக்காரரான இவர் அரியானா மாநில அணிக்காக விளையாடினார்.  
1982-83 ஆம் ஆண்டுகளில் நடைபெற்ற வங்காள அணிக்கு எதிரான ஒரு முதல் தர போட்டியில் அகர்வால் விளையாடினார். தொடக்க ஆட்டக்காரராக களமிறங்கிய அகர்வால் ஆட்ட முதல்பகுதியில் 18 ஓட்டங்கள் எடுத்தார், இரண்டாவது ஆட்டப்பகுதியில் ஓட்டங்கள் ஏதும் எடுக்காமல் ஆட்டமிழந்தார்.  
இந்தியன் ஏர்லைன்சு விமானத்தில் அகர்வால் விமானப் பணியாளராகப் பணிபுரிந்தார். விமான எண் 491 விமானத்தில் இவர் பணியாளராக இருந்தார். இவ்விமானம் 1993 ஆம் ஆண்டு ஏப்ரல் மாதம் 26 ஆம் நாளன்று அவுரங்காபாத்தில் இருந்து புறப்பட்ட சிறிது நேரத்தில் விபத்துக்குள்ளானது. விபத்தில் இறந்த 55 பேரில் விவேக் அகர்வாலும் ஒருவராவார்.
# தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து

**தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து** (*National Institute of Pharmaceutical Education and Research, Hyderabad*) என்பது இந்திய பொது மருந்து ஆராய்ச்சி பல்கலைக்கழகம் ஆகும். இந்தியாவின் தெலங்காணா மாநிலத்தின் தலைநகர் ஐதராபாத்தில் அமைந்துள்ள இந்நிறுவனம் இந்தியாவின் இரசாயனங்கள் மற்றும் உரங்கள் அமைச்சகத்தின் கீழ் உள்ள ஏழு பள்ளிகளில் ஒன்றாகும். இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவனமாக, இந்திய மருந்துத் துறையின் மனித வள மேம்பாட்டில் இது முக்கியப் பங்கு வகிக்கிறது.  
இந்த நிறுவனம் ஐதராபாத்தில் பாலா நகரில் உள்ள இந்திய மருந்து மற்றும் மருந்து பொருட்கள் நிறுவனத்தின் ஆராய்ச்சி மேம்பாட்டுப் பிரிவு அமைந்திருந்த இடத்தில் அமைந்துள்ளது. இந்த நிறுவனங்களுக்கான மாணவர் சேர்க்கை கலந்தாய்வு தேசிய மருந்தியல் கல்வி மற்றும் ஆராய்ச்சி நிறுவனம், பஞ்சாப் மாநிலம் மொகாலியில் நடைபெறுகிறது.  
இந்நிறுவனம் ஆந்திரப் பிரதேச மருத்துவ மண்டலத்துடன் இணைந்து மருத்துவ சாதனங்களை மேம்படுத்துவதில் சிறந்து விளங்குவதை ஊக்குவிக்கப் பாராட்டத்தக்க முயற்சியை எடுத்துள்ளது.